Document ID: 31992R0898

ΚΑΝΟΝΙΣΜΟΣ (ΕΟΚ) αριθ. 898/92 ΤΗΣ ΕΠΙΤΡΟΠΗΣ της 8ης Απριλίου 1992 για τον καθορισμό των λεπτομερειών εφαρμογής των καθεστώτων εισαγωγής νωπών, διατηρημένων σε απλή ψύξη ή κατεψυγμένων βοείων κρεάτων, τα οποία προβλέπονται, στις ενδιάμεσες συμφωνίες σύνδεσης μεταξύ της Κοινότητας και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και των συνοδευτικών μέτρων μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (1), και ιδίως το άρθρο 1,
τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 για ορισμένες λεπτομέρειες εφαρμογής της προσωρινής συμφωνίας για το εμπόριο και των συνοδευτικών μέτρων μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (2), και ιδίως το άρθρο 1,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 για ορισμένες λεπτομέρειες εφαρμογής της προσωρινής συμφωνίας για το εμπόριο και των συνοδευτικών μέτρων μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (3), και ιδίως το άρθρο 1,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (5), και ιδίως το άρθρο 15 παράγραφος 2,
Εκτιμώντας:
ότι οι συμφωνίες σύνδεσης μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Δημοκρατίας της Ουγγαρίας (6), της Δημοκρατίας της Πολωνίας (6) και της Τσεχικής και Σλοβακικής Ομοσπονδιακής Δημοκρατίας (6), η οποία στο εξής καλείται "ΤΣΟΔ", αφετέρου, υπεγράφησαν στις 16 Δεκεμβρίου 1991- ότι, εν αναμονή της θέσης σε ισχύ αυτών των συμφωνιών, η Κοινότητα αποφάσισε να εφαρμόσει με ισχύ από την 1η Μαρτίου 1992 προσωρινές συμφωνίες, οι οποίες συνήφθησαν με τις εν λόγω χώρες και οι οποίες καλούνται στο εξής "προσωρινές συμφωνίες"-
ότι το πρωτόκολλο αριθ. 7 στις προσωρινές συμφωνίες προβλέπουν την κατ' αναλογία μείωση των ποσοτήτων που είναι διαθέσιμες για το έτος 1992 σε συνάρτηση με την περίοδο που διήλθε από τις αρχές του 1992 έως τη θέση σε ισχύ των συμφωνιών την 1η Μαρτίου- ότι πρέπει, ως εκ τούτου, να καθοριστούν οι ποσότητες που μπορούν πράγματι να εισαχθούν κατά το 1992 στα δέκα δωδέκατα των ετήσιων ποσοτήτων-
ότι οι συμφωνίες που αναφέρονται ανωτέρω προβλέπουν μείωση της εισφοράς για την εισαγωγή νωπών, διατηρημένων με απλή ψύξη ή κατεψυγμένων βοείων κρεάτων που υπάγονται στους κωδικούς ΣΟ 0201 και 0202 εντός του ορίου ορισμένων ποσοτήτων- ότι, για να εξασφαλιστεί ο κανονικός ρυθμός των εισαγωγών, πρέπει να κατανεμηθεί αυτή η ποσότητα σε διάφορες περιόδους του έτους-
ότι προβλέπεται, εξάλλου, ότι αφαιρούνται από τις διαθέσιμες ποσότητες οι ποσότητες κρεάτων που εισάγονται από μία από τις τρεις δικαιούχους χώρες στο πλαίσιο τριγωνικών ενεργειών για τις οποίες χορηγείται χρηματοδοτική ενίσχυση- ότι πρέπει, κατά συνέπεια, να προβλεφθούν τα συστήματα υπολογισμού που επιτρέπουν να ληφθούν υπόψη αυτές οι ενέργειες-
ότι, λαμβανομένων υπόψη των διατάξεων των προσωρινών συμφωνιών οι οποίες εξασφαλίζουν την καταγωγή του προϊόντος, πρέπει παράλληλα να προβλεφθεί ότι η διαχείριση του εν λόγω καθεστώτος πραγματοποιείται με τη βοήθεια πιστοποιητικών εισαγωγής- ότι, για το σκοπό αυτό πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιέχουν οι αιτήσεις και τα πιστοποιητικά, κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 για τις λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (7), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (8), και κατά παρέκκλιση του κανονισμού (ΕΟΚ) αριθ. 2377/80 της Επιτροπής της 4ης Σεπτεμβρίου 1980 σχετικά με τις ιδιαίτερες λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (9), όπως τροποποιήθηκε τελευταία από τον κανονισμό (ΕΟΚ) αριθ. 815/91 (10)- ότι πρέπει, εξάλλου, να προβλεφθεί ότι τα πιστοποιητικά εκδίδονται μετά από μία χρονική περίοδο που απαιτείται για την εξέτασή τους και μέσω, ενδεχομένως, της εφαρμογής ενός ενιαίου ποσοστού μείωσης-
ότι, για να εξασφαλισθεί αποτελεσματική διαχείριση του προβλεπομένου καθεστώτος, πρέπει να προβλεφθεί ότι η εγγύηση που αφορά τα πιστοποιητικά εισαγωγής στο πλαίσιο του εν λόγω καθεστώτος θα καθοριστεί σε 10 Ecu ανά 100 χιλιόγραμμα- ότι, δεδομένου ότι το εν λόγω καθεστώς εμπεριέχει τον κίνδυνο της κερδοσκοπίας στον τομέα του βοείου κρέατος, πρέπει να καθοριστούν ακριβείς όροι για την πρόσβαση των εμπορευομένων στο εν λόγω καθεστώς-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι ποσότητες βοείου κρέατος που μπορούν να εισαχθούν το 1992 στο πλαίσιο των καθεστώτων εισαγωγής που θεσπίζονται από το άρθρο 14 παράγραφος 2 και το άρθρο 4 των προσωρινών συμφωνιών ανέρχονται σε:
- 3 334 τόνους για τα κρέατα καταγωγής Πολωνίας,
- 4 166 τόνους για τα κρέατα καταγωγής Ουγγαρίας,
- 2 500 τόνους για τα κρέατα καταγωγής ΤΣΟΔ.
2. Οι προαναφερόμενες ποσότητες κατανέμονται κατά τη διάρκεια του έτους ως εξής:
- 50 % κατά τη διάρκεια της περιόδου από 1ης Μαρτίου μέχρι 30 Ιουνίου,
- 25 % κατά τη διάρκεια της περιόδου από 1ης Ιουλίου μέχρι 30 Σεπτεμβρίου,
- 25 % κατά τη διάρκεια της περιόδου από 1ης Οκτωβρίου μέχρι 31 Δεκεμβρίου.
Οι διαθέσιμες ποσότητες για την τελευταία περίοδο θα αφαιρούνται από τις ποσότητες που αποτελούν αντικείμενο των τριγωνικών ενεργειών που αναφέρονται στο παράρτημα Χ β των συμφωνιών με την Πολωνία και την Ουγγαρία και στο παράρτημα ΧΙΙΙ β της συμφωνίας με την ΤΣΟΔ. Ωστόσο, οι συνολικές διαθέσιμες ποσότητες για το έτος 1992 δεν μπορούν να είναι μικρότερες από τα δέκα δωδέκατα των ελάχιστων ποσοτήτων που αναφέρονται σ' αυτά.
3. Εάν, κατά τη διάρκεια του έτους 1992, οι ποσότητες που αποτελούν αντικείμενο των αιτήσεων πιστοποιητικών εισαγωγής οι οποίες υποβάλλονται για την πρώτη ή τη δεύτερη περίοδο που καθορίζεται στην προηγούμενη παράγραφο είναι μικρότερες από τις διαθέσιμες ποσότητες, οι ποσότητες που υπολοίπονται προστίθενται στις ποσότητες που είναι διαθέσιμες για την επόμενη περίοδο.
Άρθρο 2
1. Η μειωμένη εισφορά κατά την εισαγωγή που εφαρμόζεται στα βόεια κρέατα των καθεστώτων εισαγωγής που αναφέρονται στο άρθρο 1 παράγραφος 1 καθορίζεται στο 80 % της πλήρους εισφοράς που εφαρμόζεται την ημέρα της αποδοχής της δήλωσης για τη θέση σε ελεύθερη κυκλοφορία.
2. Για να επωφεληθεί από τα καθεστώτα κατά την εισαγωγή που αναφέρονται στο άρθρο 1:
α) ο αιτών ένα πιστοποιητικό εισαγωγής πρέπει να είναι ένα φυσικό ή νομικό πρόσωπο το οποίο, κατά τη στιγμή της υποβολής της αίτησης, πρέπει να αποδείξει προς ικανοποίηση των αρμόδιων αρχών του ενδιαφερόμενου κράτους μέλους ότι άσκησε κατά τη διάρκεια των δώδεκα τελευταίων μηνών μια εμπορική δραστηριότητα στις συναλλαγές ζωνών βοοειδών με τρίτες χώρες και το οποίο είναι εγεγραμμένο σε ένα δημόσιο μητρώο του κράτους μέλους-
β) η αίτηση πιστοποιητικού μπορεί να υποβληθεί μόνο στο κράτος μέλος στο οποίο είναι εγεγραμμένος ο αιτών-
γ) η αίτηση πιστοποιητικού πρέπει να αφορά ποσότητα τουλάχιστον 15 τόνων κρέατος σε βάρος προϊόντος και κατά μέγιστο όριο τη διαθέσιμη ποσότητα για την αντίστοιχη περίοδο-
δ) η αίτηση πιστοποιητικού και το πιστοποιητικό περιλαμβάνουν στη θέση 7 την ένδειξη της χώρας προέλευσης και στη θέση 8 την ένδειξη της χώρας καταγωγής- το πιστοποιητικό συνεπάγεται την υποχρέωση να πραγματοποιηθεί η εισαγωγή από την αναφερόμενη χώρα-
ε) η αίτηση πιστοποιητικού και το πιστοποιητικό περιλαμβάνουν στη θέση 20 μία από τις ακόλουθες ενδείξεις:
Reglamento (CEE) no 898/92
Forordning (EOF) nr. 898/92
Verordnung (EWG) Nr. 898/92
Κανονισμός (ΕΟΚ) αριθ. 898/92
Regulation (EEC) No 898/92
Reglement (CEE) no 898/92
Regolamento (CEE) n. 898/92
Verordening (EEG) nr. 898/92
Regulamento (CEE) no 898/92-
στ) το πιστοποιητικό περιλαμβάνει στη θέση 24, μία από τις ακόλουθες ενδείξεις:
Exaccion reguladora, tal como establece el Reglamento (CEE) no 898/92-
Importafgift i henhold til forordning (EOF) nr. 898/92-
Abschoepfung gemaess Verordnung (EWG) Nr. 898/92-
Εισφορά όπως προβλέπεται από τον κανονισμό (ΕΟΚ) αριθ. 898/92-
Levy as provided for in Regulation (EEC) No 898/92-
Prelevement comme prevu par le reglement (CEE) no 898/92-
Prelievo a norma del regolamento (CEE) n. 898/92-
Heffing overeenkomstig Verordening (EEG) nr. 898/92-
Direito nivelador conforme estabelecido no Regulamento (CEE) no 898/92.
3. Κατά παρέκκλιση του άρθρου 8 παράγραφος 2 του κανονισμού (ΕΟΚ) αριθ. 2377/80, η αίτηση πιστοποιητικού και το πιστοποιητικό μπορούν να περιλαμβάνουν στη θέση 16, μία ή περισσότερες διακρίσεις που αποτελούν μέρος των κωδικών ΣΟ 0201 και 0202.
Άρθρο 3
1. Οι αιτήσεις πιστοποητικών μπορούν να κατατεθούν μόνο:
- από τις 7 μέχρι τις 14 Απριλίου,
- από την 1η μέχρι τις 8 Ιουλίου,
- από την 1η μέχρι τις 8 Οκτωβρίου.
2. Σε περίπτωση υποβολής από τον ίδιο ενδιαφερόμενο περισσοτέρων από μία αιτήσεων που αφορούν την ίδια χώρα καταγωγής, δεν γίνεται δεκτή καμία αίτηση.
3. Τα κράτη μέλη ανακοινώνουν στην Επιτροπή το αργότερο την πέμπτη εργάσιμη ημέρα μετά τη λήξη της περιόδου υποβολής των αιτήσεων τις υποβληθείσες αιτήσεις. Η ανακοίνωση αυτή περιλαμβάνει τον κατάλογο των αιτούντων κατανεμημένο ανά αιτούμενη ποσότητα και ανά χώρα καταγωγής των προϊόντων.
Όλες οι ανακοινώσεις, συμπεριλαμβανομένων και των ανακοινώσεων "ουδεμία", πραγματοποιούνται με τέλεξ ή τηλεαντίγραφο, με χρησιμοποίηση, σε περίπτωση που κατατίθενται αιτήσεις, του εντύπου που περιλαμβάνεται στο παράρτημα Ι του παρόντος κανονισμού.
4. Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις πιστοποιητικών.
Εάν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτούμενων ποσοτήτων.
5. Με την επιφύλαξη της απόφασης αποδοχής των αιτήσεων από την Επιτροπή, τα πιστοποιητικά εκδίδονται:
- στις 6 Μαΐου,
- στις 23 Ιουλίου,
- στις 23 Οκτωβρίου.
6. Τα εκδιδόμενα πιστοποιητικά ισχύουν σε όλη την Κοινότητα.
Άρθρο 4
Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΟΚ) αριθ. 2377/80.
Εντούτοις, όσον αφορά τις ποσότητες που εισάγονται υπό τους όρους που καθορίζονται στο άρθρο 8 παράγραφος 4 του κανονισμού (ΕΟΚ) αριθ. 3719/88, η εισφορά εισπράττεται στο ακέραιο για τις ποσότητες που υπερβαίνουν αυτές που αναφέρονται στο πιστοποιητικό εισαγωγής.
Άρθρο 5
1. Κατά παρέκκλιση του άρθρου 9 παράγραφος 1 του κανονισμού (ΕΟΚ) αριθ. 3719/88, τα πιστοποιητικά εισαγωγής που εκδίδονται δυνάμει του παρόντος κανονισμού δεν μεταβιβάζονται.
2. Κατά παρέκκλιση των άρθρων 4 και 6 του κανονισμού (ΕΟΚ) αριθ. 2377/80, η εγγύηση που αφορά τα πιστοποιητικά εισαγωγής καθορίζεται σε 10 Ecu ανά 100 χιλιόγραμμα σε βάρος προϊόντος και η διάρκεια ισχύος των πιστοποιητικών, που εκδόθηκαν για τη δεύτερη περίοδο που προαναφέρθηκε στο άρθρο 1 παράγραφος 2, λήγει στις 31 Δεκεμβρίου 1992.
Άρθρο 6
Τα προϊόντα θα τεθούν σε ελεύθερη κυκλοφορία μετά από την υποβολή ενός πιστοποιητικού κυκλοφορίας EUR 1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που προσαρτάται στις ενδιάμεσες συμφωνίες.
Άρθρο 7
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Απριλίου 1992.

Labels: 3
18